En moderne familie

En moderne familie (originaltittel Modern Family) er en amerikansk komiserie som ble sendt på ABC fra 2009 til 2020. Serien er filmet som en fiktiv dokumentarfilm og ble skapt av Christopher Lloyd og Steven Levitan.

Serien har totalt vunnet 22 Emmy-priser, i tillegg til én Golden Globe pris. I Norge går serien på TV 2 og tidligere på den nå avviklede TV 2 Humor.

Modern Family dreier seg om tre forskjellige typer familier (kjernefamilier, blandede familier, og familier av samme kjønn) som bor i en forstad til Los Angeles. De er alle sammen beslektet gjennom patriarken Jay Pritchett, og hans to voksne barn Claire og Mitchell.

 Rollefigurer 

Serien følger Jay Pritchett, hans to voksne barn Claire Dunphy og Mitchell Pritchett, og deres respektive ektefeller, barn og stebarn.

 Jay har giftet seg på nytt, med Gloria Delgado Pritchett som han har sønnen Fulgencio (Joe) Pritchett med. Gloria har også sønnen Manny Delgado fra et tidligere ekteskap. De adopterer også en hund, Stella, i sesong 2.
 Jays datter Claire er husmor. Hun er gift med eiendomsmegleren Phil Dunphy, som er selverklært «kul pappa». Sammen har de tre barn: Haley Dunphy, en stereotyp jålete og klumsete tenåringsjente, Alex Dunphy, en nerdete, smart jente, og Luke Dunphy, en noe uhåndterlig og lite gjennomtenkt gutt.
 Jays sønn Mitchell Pritchett er advokat. Han er gift med Cameron Tucker, en gård i Missouri, og sammen har de adoptert datteren Lily Tucker-Prichett fra Vietnam. Mitchell og Cameron giftet seg i sesong 5, etter at homofilt ekteskap ble legalisert i California. På slutten av serien adopterer de et nytt barn, en sønn Rexford, og flytter til Missouri.

Med disse innviklede familiebåndene fremstår familien som en «moderne familie», og serien baserer seg på komiske situasjoner som mange familier møter i virkeligheten.

Rolleliste
Ed O'Neill – Jay Pritchett
Sofía Vergara – Gloria Delgado Pritchett
Julie Bowen – Claire Dunphy
Ty Burrell – Phil Dunphy
Jesse Tyler Ferguson – Mitchell Pritchett
Eric Stonestreet – Cameron Tucker
Sarah Hyland – Haley Dunphy
Ariel Winter – Alex Dunphy
Nolan Gould – Luke Dunphy
Rico Rodriguez II – Manny Delgado
Aubrey Anderson-Emmons – Lily Tucker-Pritchett
Jermy Maguire – Fulgencio Joseph «Joe» Pritchett

 Referanser 

 Eksterne lenker 



Kategori:Komiserier fra USA
Kategori:Skeive TV-serier
Kategori:TV-produksjoner på ABC
Kategori:TV-produksjoner fra USA, fra 2000-årene
Kategori:TV-produksjoner fra USA, fra 2010-årene
Kategori:TV-produksjoner fra USA, fra 2020-årene